
**18/10/21**

**Αυτό το επίθετο δεν κλίνεται όπως τα άλλα. Μπορείς να παρατηρήσεις τις διαφορές;**

Η περιήγηση στο διαδίκτυο δεν είναι πάντα **ασφαλής.**

Όταν φοράμε ζώνη ασφαλείας είμαστε πιο **ασφαλείς.**

Αυτό το παιχνίδι δεν είναι **ασφαλές** για τα μικρά παιδιά.

Κάντε ποδήλατο με **ασφαλή** τρόπο.

Μάθαμε τον δεκάλογο **του ασφαλούς** πειραματιστή.

|  |  |  |  |  |  |  |
| --- | --- | --- | --- | --- | --- | --- |
| **ΑΡΣΕΝΙΚΟ** | | | **ΘΗΛΥΚΟ** | | **ΟΥΔΕΤΕΡΟ** | |
| **ΕΝΙΚΟΣ ΑΡΙΘΜΟΣ** | | | | | | |
| Ονομ. | Ο | ασφαλής | η | ασφαλής | Το | ασφαλές |
| Γενική | του | ασφαλούς | της | ασφαλούς | του | ασφαλούς |
| Αιτιατ. | τον | ασφαλή | την | ασφαλή | το | ασφαλές |
| **ΠΛΗΘΥΝΤΙΚΟΣ** **ΑΡΙΘΜΟΣ** | | | | | | |
| Ονομ. | Οι | ασφαλείς | οι | ασφαλείς | τα | ασφαλή |
| Γενική | Των | ασφαλών | των | ασφαλών | των | ασφαλών |
| Αιτιατ. | Τους | ασφαλείς | τις | ασφαλείς | τα | ασφαλή |

**Διάβασε προσεχτικά το πινακάκι και συμπλήρωσε τις ασκήσεις:**

1. **Να γράψεις τα επίθετα σε –ης και – ώδης που ανήκουν στην ίδια οικογένεια με τις παρακάτω λέξεις.**

επιμέλεια …………………………… ειλικρίνεια ………………………..

αγένεια …………………………….. ευγένεια ……………………………

δυστυχία ………………………….. θάμνος ……………………………….

συνήθεια …………………………. δάσος …………………………………

1. **Να γράψεις τις φράσεις στον άλλο αριθμό στην ίδια πτώση.**

Το δηλητηριώδες μανιτάρι ………………………………………………

ο επιφανής πολιτικός ………………………………………………….

Τα ακριβή αντίγραφα ………………………………………………………

Η βραχώδης περιοχή ………………………………………………………..

οι αχανείς εκτάσεις ……………………………………………………..

τα εμφανή αποτελέσματα ………………………………………………………

η αμμώδης παραλία ………………………………………………………………

ο αφρώδης οίνος ………………………………………………………..

1. **Συμπλήρωσε τον σωστό τύπο των επιθέτων.**

Δεν είναι καλό να μαλώνουμε με τους ……………………………..(συγγενής)

Η στάθμη του νερού ανέβηκε λόγω των ………………………….( συνεχής) βροχών.

Πολλά ατυχήματα οφείλονται στα ……………………..(ανεπαρκής) μέτρα της τροχαίας και στην……………………..(ελλιπής) σήμανση.

Οι …………………………………………….(καταρρακτώδης) βροχές προκάλεσαν ζημιές στις καλλιέργειες.

Ύστερα από δύο ………………………….(ανεπιτυχής) προσπάθειες ο πιλότος πραγματοποίησε ……………………………….(επιτυχής) προσγείωση.

Θα είμαστε σε ……………………………..(διαρκής ) επικοινωνία.

Το κατάστημα δε σερβίρει ……………………………….. (οινοπνευματώδης) ποτά.

1. **Διάβασε το κείμενο και συμπλήρωσε τα επίθετα που λείπουν. Πρόσεξε την ορθογραφία!**

Έψαχναν για ώρες αλλά μάταια. Παρά τις …………..(συνεχής) τους προσπάθειες να εντοπίσουν το κτίριο, δεν έβγαλαν άκρη. Το …………………….. (ασφαλής) καταφύγιο που ζητούσαν να βρουν, απλά δεν υπήρχε! Ίσως πάλι να έφταιγαν οι …………………..(ασαφής) οδηγίες που τους είχαν δώσει. Είχαν ζητήσει από τους υπαλλήλους να είναι πιο …………………………(ακριβής) στις οδηγίες τους, αλλά εκείνοι δε φάνηκε να ενδιαφέρονται ιδιαίτερα να τους εξυπηρετήσουν. Ο ένας μάλιστα ήταν εξαιρετικά …………………. (αγενής), Αλλά και ο δεύτερος υπάλληλος, αν και πιο …………………. (ευγενής) από τον πρώτο, δεν κατάφερε να τους φανεί χρήσιμος. Ο καιρός που όσο περνούσε η ώρα γινόταν ……………….. (ασταθής) δεν έδειχνε να είναι κι αυτός με το μέρος τους. Οι συνθήκες γίνονταν όλο και πιο ………………..(δυσμενής). Λόγω της ………………………………. (καταρρακτώδης) βροχής και των ………………………… (θυελλώδης) ανέμων, προχωρούσαν τώρα πια όλο και με μεγαλύτερη δυσκολία . Τα …………………… (συνεχής ) προβλήματα πραγματικά τους είχαν κουράσει. Το ……………………………… (πολυτελής) καταφύγιο που τους είχαν τάξει αποδείχθηκε ένα ψέμα!